Bitka pri Mohiju se je začela ponoči 10. aprila 1241, dan potem, ko je Kadan pri Legnici premagal poljsko vojsko Henrika II. Pobožnega. Manjši oddelek mongolske vojske je prečil reko Šajo in se z juga približal ogrskemu taboru. Glavnina vojske je šla čez reko po mostu v Mohiju. Pri prehodu je naletela na oster odpor ogrskih samostrelcev, katerega so strli s katapulti. Ko je bila cela vojska na drugem bregu reke, je južni kontingent napadel.